《送人从辟》
宋代·李复

秋风萧索塞云黄，白发青衫应辟章。
曾说穰侯常畏客，今观毛遂欲投囊。
雁门旧障云松尽，离石新城垅谷荒。
想有高谈开玉帐，尊前妍论洒珠光。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。